Viminacijum
<s>Viminacijum je naziv grada iz rimskog perioda i arheološko nalazište.</s><s>Smješten je 12 km. od opštinskog središta Kostolca, istočna Srbija.</s><s>Bio je glavni grad i vojni logor u provinciji Meziji i Gornjoj Meziji.</s><s>Osnovan je u 1. vijeku, a na vrhuncu razvoja imao je preko 40.000 stanovnika.</s>

<s>Istorija 
Za vrijeme Hadrijanove vladavine, u 2. vijeku, Viminacijum je dobio status municipija, grada sa visokim stepenom autonomije.</s><s>U 3. vijeku za vladavine Gordijana III dobio je status kolonije, najviši položaj u cijelom carstvu, koji mu je omogućavao pravo kovanja vlastitih kovanica.</s><s>Kao kolonija, stekla je pravo kovanja vlastitih kovanica, otuda i bezbroj kovanica otkrivenih na licu mjesta.</s><s>U okviru rimske uprave, to je bio najveći status koji je jedan grad mogao postići.</s>

<s>U gradu su, u vojnom logoru dimenzija 442 m × 385 m, bile smještene rimska VII legija Klaudija (Legio VII Claudia pia Fidelis) i IV legija u periodu od I do IV vijeka.</s>

<s>Grad su 441. god. razrušili i opljačkali Huni predvođeni Atilom.</s><s>Obnovio ga je Justinijan I u 6. vijeku kao odbranu od prodora Avara i Slavena, koji ga početkom 7. vijeka u potpunosti razvaljuju.</s>

<s>Arheologija 
Viminacijum je poznat kao mjesto na kojem su obavljena prva arheološka iskopavanja u Srbiji, koje je 1882. godine započeo Mihailo Valtrović, osnivač arheologije u Srbiji i prvi profesor arheologije na fakultetu u Beogradu, iako je po zanimanju bio arhitekta.</s><s>Dobio je pomoć od dvanaest zatvorenika za fizički rad, jer država nije imala dovoljno sredstava da mu obezbijedi bolju radnu snagu.</s>

<s>Njegova istraživanja, početkom 20.-og vijeka, nastavio je Miloje Vasić, prvi školovani arheolog u Srbiji.</s><s>Srpska kraljica Draga Obrenović posjetila je lokalitet i poklonila 100 zlatnih dukata za dalja iskopavanja, što se smatra prvom donacijom u Srbiji za istraživanja ove vrste.</s>

<s>Mamut 
U blizini Viminacijuma, početkom juna 2009. godine, pronađen je skelet najstarijeg mamuta u Evropi, na dubini od 27 m. Po toj dubini, paleontolozi su procijenili da je životinja živijela u periodu prije 400.000 i 1.000.000 godina.</s><s>Pripadao je vrsti Mammuthus meridionalis</s>

<s>Rimski period 
Arheološko nalazište, iz rimskog vremena sadrži: fortifikacije, hipodrom, forum, palače, hramove, amfiteatar, akvadukt, kupatila, dijelove kanalizacijskog sistema i radionice, što daje sliku grada i govori o načinu života.</s>

<s>Mnogi precizno izrađeni predmeti od stakla su takođe pronađeni u Viminacijumu: šolje, čaše, boce i vrčevi nastajali su lijevanjem stakla ili duvanjem.</s><s>Keramičko posuđe, predmeti od terakote i gline, kao i sanitarije i podne pločice, svjedoče o visokoj upotrebljivosti ovog materijala.</s><s>Nakit pronađen na licu mjesta korišten je i kao ukras i u magijske svrhe, jer se vjerovalo da pruža zaštitu od zlih duhova.</s><s>Posuđe, nakit i drugi artefakti iz Viminacijuma nalaze se u Narodnom muzeju u Požarevcu.</s>

<s>Terme su izdvajaju po svojoj raskoši i arhitektonskim rješenjima.</s><s>Registrovano je ukupno 5 konhi, od kojih su 4 bile u funkciji tepidarijuma (bazeni sa toplom vodom), dok je peta konha predstavljala frigidarijum (bazen sa hladnom vodom)</s>

<s>Amfiteatar je otkriven u junu 2012. god, jedan od najvećih na Balkanu.</s><s>Iskopavanje je također otkrilo gladijatorsku arenu koja je sadržavala ostatke divljih životinja.</s>

<s>Do sada je na nalazištu otkriveno 14.500 grobova.</s><s>Nadgrobni spomenici i sarkofazi ukrašeni su reljefnim prikazima mitoloških scena.</s><s>Freske u grobnicama uglavnom pripadaju kasno-antičkom vremenu.</s><s>Najistaknutija slika je “Divina”, freska lijepe, mlade žene koja pomalo podsjeća na “Mona Lizu”.</s><s>To je središnji dio jedne grobnice i vjerovatno predstavlja ženu koja je sahranjena unutra.</s><s>Obučena je u zlatnu haljinu, što ukazuje na visok društveni status.</s>

<s>Istraženo je 11 mauzoleja, raznih oblika: kvadrata, pravougaonika, krsta i trikonhalnih osnova.</s><s>Dana 19. aprila 2018. godine otkriven je mauzolej iz 3. vijeka, počivalište nekog veoma važnog.</s><s>Nalazi se na sjevernoj nekropoli.</s><s>Kamene skulpture i ornamenti otkriveni u njemu opisani su kao "izvanredne".</s><s>Uključuju glavu rimskog cara, mladića koji drži mač i dijelove drugog mača, kao fragmente orlovih krila.</s><s>Mauzolej se prostire na površini od 15 m × 15 m, dok je središnja prostorija dimenzija 6 m × 8 m. Vjerovatno je imala ritualnu upotrebu i sa 3 strane je opasana sa 11 grobova.</s><s>Jedan grob je kremiranih pokojnika u grobnoj jami, dva su grobna drvena svoda, jedan je od opeke sa lukom, a ostali su od obične opeke.</s><s>Većina grobova je opljačkana.</s>

<s>Izvori</s>

<s>Rimska arheološka nalazišta u Srbiji
Požarevac</s>

